CELEX: E2015P0025
Language: sk
Date: 2015-10-23 00:00:00
Title: Žaloba Dozorného úradu EZVO podaná 23. októbra 2015 proti Islandskej republike (Vec E-25/15)

16.6.2016   
            
            
               SK
            
            
               Úradný vestník Európskej únie
            
            
               C 216/7
            
         Žaloba Dozorného úradu EZVO podaná 23. októbra 2015 proti Islandskej republike
   (Vec E-25/15)
   (2016/C 216/04)
   Dozorný úrad EZVO, ktorý zastupuje Carsten Zatschler, Markus Schneider a Clémence Perrin, splnomocnení zástupcovia Dozorného úradu EZVO, 35 Rue Belliard, 1040 Bruxelles/Brussel, BELGIQUE/BELGIË, podal 23. októbra 2015 na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:
   
               1.
            
            
               rozhodol, že tým, že Islandská republika neprijala v stanovenej lehote všetky opatrenia potrebné na to, aby príjemcovia vrátili štátnu pomoc vyhlásenú za nezlučiteľnú s fungovaním Dohody o EHP podľa článkov 2, 3, 4 a 5 rozhodnutia Dozorného úradu EZVO č. 404/14/COL z 8. októbra 2014 o programe investičných stimulov na Islande, tým, že nezrušila v stanovenej lehote všetky neuhradené platby uvedené v článku 7 tretej vete uvedeného rozhodnutia, a tým, že neposkytla Dozornému úradu EZVO v stanovenej lehote všetky informácie stanovené v článku 8 uvedeného rozhodnutia, si nesplnila svoje záväzky vyplývajúce z článku 14 ods. 3 časti II Protokolu 3 k Dohode medzi štátmi EZVO o zriadení dozorného úradu a Súdneho dvora a článkov 6, 7 a 8 rozhodnutia č. 404/14/COL;
            
         
               2.
            
            
               nariadil Islandskej republike uhradiť trovy.
            
         
      Právna a skutková podstata veci a právny základ žaloby:
   
   
               —
            
            
               Dozorný úrad EZVO tvrdí, že Islandská republika si nesplnila povinnosti stanovené v rozhodnutí dozorného úradu č. 404/14/COL z 8. októbra 2014 o programe investičných stimulov na Islande (ďalej len „rozhodnutie o vymáhaní“ alebo „rozhodnutie“).
            
         
               —
            
            
               Dozorný úrad EZVO tvrdí, že v rozhodnutí o vymáhaní dozorný úrad okrem iného skonštatoval, že päť investičných dohôd, ktoré Islandská republika uzavrela so spoločnosťami, obsahovalo novú štátnu pomoc nezlučiteľnú s fungovaním Dohody o EHP.
            
         
               —
            
            
               Dozorný úrad EZVO tvrdí, že článok 6 rozhodnutia o vymáhaní ukladá Islandskej republike povinnosť prijať všetky opatrenia potrebné na vrátenie pomoci od príjemcov neoprávnene poskytnutej štátnej pomoci uvedenej v článkoch 2, 3, 4 a 5 tohto rozhodnutia.
            
         
               —
            
            
               Dozorný úrad EZVO tvrdí, že tretia veta článku 7 rozhodnutia o vymáhaní ukladá Islandskej republike povinnosť zrušiť všetky neuhradené platby pomoci od dátumu oznámenia tohto rozhodnutia, t. j. 8. októbra 2014.
            
         
               —
            
            
               Dozorný úrad EZVO ďalej tvrdí, že podľa článku 8 rozhodnutia o vymáhaní bola Islandská republika povinná poskytnúť dozornému úradu informácie uvedené v tomto článku do 9. decembra 2014.